بسم الله الرحمن الرحيم الحمد لله رب العالمين والصلاة والسلام على سيدنا رسول الله وعلى اله وصحبه اجمعين واسأل الله سبحانه وتعالى ان يجعل العمل كله خالصا لوجهه الكريم والا يجعل لاحد سواه فيه شيئا وان يرزقنا صدق النية واخلاص العمل
ايها الاخوة السلام عليكم ورحمة الله وبركاته واسأل الله سبحانه وتعالى ان يعيد الايام دائما علينا من اسبوع الى اسبوع ومن شهر الى شهر ومن اكثر من ذلك الى اكثر من ذلك
ونحن قائمون بالقسط قوامون لله عز وجل نسأل الله سبحانه وتعالى الا نترك هذا الطريق ابدا احنا اخواني نعلم ان الانسان لا يجاهد ليحقق نتيجة وانما يجاهد اللي يحصل رضوان الله
قد يرى النتيجة في الدنيا امامه وقد يقضي تنتهي حياته على الارض ليذهب الى الله عز وجل فاما نرينك بعض الذي نعدهم او نتوفينك. المسألة ليست العبرة فيها الا بان يكون الانسان قائما بالحق فنسأل الله سبحانه وتعالى الحق الحق والصدق والرشاد والصواب والسداد يا رب
العالمين وآآ اية رائعة الله عز وجل يتكلم فيها عن الاخرة فيقول ان من اسباب الاخرة من اسباب انه جعل يوما اخر اية عجيبة الشكل يعني تقرأونها وليعلم الذين كفروا
ها انهم كانوا كاذبين حاجة غريبة جدا ده الكفر هو اللي مصيبة كبيرة مجاوزة طريق الحق هو اللي مصيبة. انما عشان يعرفوا انهم كزابين عشان يعرفوا ان هم افاقين عشان يعرفوا ان هم ما كانوش بيتكلموا صح
وليعلم الذين كفروا انهم كانوا كاذبين عشان كده احنا الحقيقة بنحاول نتحرى بقدر المستطاع اين الصواب؟ باتزان علشان نقدر نوصل اه الى معرفة اين وجه الحق احنا اليوم يا اخواني الحقيقة اسمحوا لي اقدم الاول بمقدمة يمكن انا شايف ان هي محورية ومهمة شوية
اه احنا لازم نتبنى مبدأ ان المعاني لازم تحسم لاعتبارات لازم تحسم كمبدأ ما يبقاش مجرد ممارسة كلام وخلاص فتحول على المحطة دي تلاقي واحد بيتكلم وخلاص وعلى المحطة التانية واحد تاني بيتكلم وخلاص وده ضد ده
لا احنا عايزين نقول احنا محتاجين نحسم. وده منهج الاسلام. منهج الاسلام تعالوا الى كلمة سواء بيننا وبينكم كلمة نتساوى فيها احنا نقول نفس الكلمة مع ان احنا في ناحية وانتم في ناحية بس تعالوا نقول نفس الكلمة
كلمة سواء بيننا وبينكم اللي هي طيب قل هاتوا برهانكم. يمكن احنا اللي غلطانين وانا او اياكم لعلى هدى او في ضلال مبين. تعالوا نتكلم احنا عايزين نتبنى المبدأ ده
يتبناه باستمرار ان احنا نتكلم نقود بعضنا الى المنطق بصفة عامة ويبقى واضح ويحسم وبعدين بقى بعدها كل واحد كل طرف كل فريق كل فصيل كل مجموعة كل حزب كل كل
يحدد موقفه من الامور بعد ما اتحسمت بعد ما تتحسم. ها رأيك ايه؟ ايوة ولا لأ وعلى فكرة مش هنقدر نمشي خطوات لقدام الا بالطريقة دي. لانه تعالوا نحسم وبعدين نحدد الموقف
اه اهل الباطل او الضلال يحب يعمل ايه؟ يعمل العكس بقى يقول لك لا لا لا لحزة واحدة خليه يخلي الامور ملتبسة خلينا متلخبطين كده لان اصل كل ما الامور تتضح
ولزلك تلاقي بعض المزيعين اللي بيقدموا برامج اول ما يبتدي يسمع ان الشخص اللي قدامه بيوصل لنتيجة بيرسي معنى بيحسمه يقاطعه في الوسط وكتير سمعنا وفي سماعة الودن المزيع ان اللي قاعد بيتابع معه الحلقة من اه من اه اه غرفة الادارة
تلاقيه بيقول له خش عليه او او ما تخليهوش يكمل اقف انت سايبه ليه لانه لا يريد لهذا المعنى ان يكتمل. لانه اصله ازا المعاني رست رسيت يعني. واستقرت في حاجات كتير جدا تتغير حاجات كتير جدا تتغير
انما هم عايزين الامور تبقى ملتبسة علشان الواحد يفضل يشتغل وهو مش فاهم الصورة ازاي عشان كده الحقيقة انا حبيت ان احنا النهاردة يعني نحسم بعض المعاني علشان نتكلم من ارضية مشتركة يبقوا بقى من الناحية السياسية يعني
في ناس اسلاميين وفي ناس آآ غير اسلاميين ما تبقاش تفرق من الناحية السياسية ما تبقاش تفرق. ليه؟ لان بقت في اعتبارات محددة بين الجميع اول نقطة عايز اذكرها النهاردة
تعالوا نتفق هو احنا دلوقتي حاليا في اللحزة دي كمصريين عايزين ايه ايه هو المحور الاستراتيجي اللي لو فقدناه نخسر كتير نضيع مش دعوة بالله نقطة يصح انها تبقى محور تفكيرنا هو ايه هو الاصل ايه اللي احنا عايزينه دلوقتي
ايه اللي احنا عايزين نحدده بالضبط الان وعلى فكرة هذا الكلام اي ام من الامم والله يطلعوا يهود يطلعوا نصارى يطلعوا مسلمين يطلعوا مجوس يطلعوا آآ صينيين يابانيين يطلع اي شيء
كل امة من الامم عرفت تقطع خطوة حقيقية هي دي اللي تقدمت اللي اتلخبطوا هم اللي فضلوا متلخبطين ما عرفوش يتقدموا للامام. فالوقت احنا لازم نسأل السؤال ده. هو احنا الوقتي كمصريين
كمصريين احنا عايزين ايه في اللحزة اللي احنا فيها دلوقتي دي؟ وطبعا هذا الكلام ينطبق على ناس كتير. يعني ينطبق على الليبيين ينطبق على اليمنيين ينطبق على حتى السوريين ينطبق على التونسيين ينطبق على ثورات العربية كلها لكن انا بتكلم الان خلينا
نخصص وبعدين كل ينتفع بالقدر المناسب له احنا كمصريين دلوقتي عايزين ايه ايه هو النقطة المحورية ما فيش شك ان النقطة المحورية الان عند كل المصريين بكل صنوفهم وطيوفهم بالكامل
ان احنا عايزين ان لما تنقضي الفترة اللي احنا فيها دي تكون يكون القرار او السيادة او او السيطرة او اتخاذ القرار في البلد لسه لاهل البلد انما لو الفترة دي عدت ولقينا ان القرار على البلد ما بقاش بتاع اهل البلد. بقى بتاع جهة خارجية
او جهة داخلية او مؤسسة نزامية مش بتروح تاخد ثقتها او تأييدها او من الشعب انه يختارها يعني مش مش ميت الف صوت ييجوا الناحية دي يبقى حسن واو ييجوا الناحية دي يبقى حسين لأ الشعب ما لوش لازمة يقول اللي هو عايزه بقت السلطة ما حدش
تاني صدقوني اي شيء تاني يعتبر بنسبة كبيرة ملحوء ليه؟ لان البلد لسه ملك اهلها. وانا مش محتاج اضرب لحضراتكم امثلة على كده انما بس انا عايز اضرب المثال بالزات باعدائنا
القريبين لانه ده العدو القريب الصهاينة اللي بيحاربوا البلاد دي مجتمعة احيانا لا يعني في بعض الانتخابات لو عشر تلاف صوت بس عشر تلاف صوت. انت عارف عشر تلاف صوت دول يعني ساعات
طلبة كلية سنة اولى تجارة ولا سنة تانية تجارة ولا اولى حقوق ولا تانية حقوق يبقوا عشر تلاف لو عشر تلاف صوت بس انتقلوا من هنا راحوا لهنا الحكومة تتغير لمدة اربع سنين تبقى بدل ما هي مثلا يمينية يسارية
فكل واحد من اعدائنا قاعد في البلد هناك حاسس او يعني طبعا خلينا نقول عموما انما طبعا في التفاصيل غير كده اوي انما حاسس انه صاحب قرار انه ازا خد قرار هيوجه بلده
وانه لازم بالليل يقعد ليلة الانتخابات يزاكر كويس يتفرج على التليفزيون ويسمع الناس وكزا علشان هو رايح بكرة ياخد قرار هو يعلم ان القرار هو اللي هيمشي البلد فعلا وعلى فكرة يوم حداشر فبراير لما سقط حسني مبارك
انا انا اشهد ان الشباب اللي هو سنه عشرين سنة واقل واكتر واربعة وعشرين وخمسة وعشرين ولغاية تلاتين واكتر من كده خمسة وتلاتين واربعين واكتر كمان بس بقول بصفة عامة
كان فرحان ليه الفرح؟ انا باقول لكم سبب الفرح. هو حس انه لما انا باقول لك دي شهادة انا بشهد انه لما قعد اسبوعين وقعدوا يفكروا مع بعض ويقعدوا على الرصيف ويتكلموا
نعمل كزا ولا نعمل كزا نبقى في الميدان ولا نتحرك من الميدان نصمم على صوت حسني مبارك ولا نقبل الاقل يغير الدستور ولا ما يغيروش؟ نوافق على تغيير الوزارة ولا ما نغيرش
الشباب فوجئ بعد اسبوعين ان اللي قعد يتكلم فيه لمدة اسبوعين واتخزوا قرار انه لازم يرحل ولازم النظام يسقط انه اتنفز انه نفس اللي هو قاله اتنفز فشعر الشباب فجأة ولاول مرة وبدون اي مقدمات
بدون اي سوابق بدون اي مثال سابق حصل انه انه اصبح صاحب قرار اللي بيقوله بيتنفز ده انا طول عمري ما ليش قيمة ما ليش ما ليش يعني دور في القرار
فجأة اصبحت صاحب القرار فاحبوا البلد عشان كده مسكوا مقشاته وبدأوا ينضفوا ومنهم من كان بيدهن السور وده انا شفته بعيني شاب بيدهن السور وهو قاعد يعيط بيبكي بيبكي وهو بيدهن السور حاسس ان البلد دي اللي كان يمكن وهو ماشي
يمسك موسي يشرط فيه في الحاجات وهو ماشي اصبح هو صاحب قرار فيها فاحنا النهاردة صلب المرحلة فعلا ان احنا لو المرحلة دي تعدي مهما كان فيها من عيوب واحنا مش متعايزين نتجاوز عن العيوب ولا نتهاون فيها. لا لا بس انا بقول لك صلب الموضوع ان لما المرحلة دي تعدي
ما يبقاش الامريكان هم اللي ماسكين البلد ما يبقوش الصهاينة او او اذراعتهم في مصر هي اللي ماسكة البلد. ما يبقاش مؤسسة نزامية هي اللي ماسكة البلد. لا انا عايز لا الجيش يمسك البلد ولا الشرطة ولا القضاء لانه انت بالنسبة له ايه؟ ولا
حاجة والبرلمان المزور ما يمسكش البلد اللي يمسك البلد كل واحد في البلد هو ده الجانب الرئيسي. لو مصر تعبت سنة اتنين تلاتة اربعة خمسة. بس في الاخر فضل برضو ان اهل البلد
اللي هم اللي بيروحوا الانتخابات يوجهوا المركب يمين او شمال او وراء او قدام خلاص يبقى شعب يملك نفسه ساعتها هيبتدي اللي ما ما يشغلنيش ويعمل بطالة مش هانتخبه واللي عرف يعمل لي شغل هنتخبه. اللي عرف يخدم عقيدتي ويخليني متسق مع ربي اني مش بنزل الاقي سورة تلاتين في اربعين لمراته
عارية او فاجرة على في في فيما نرسمها في الشوارع واشعر بحرج في ديني هكون معه واللي واللي يعني اقدر اختار واقدر لما اجي اغتر حتى بواحد مسلم او اسلامي انت تقول لي تقول لي ما تغترش بي لانه يناديك بنداء الاسلام ده الحقيقة هي كذا اقوم اسمع
وقيم يبقى القرار بتاع اهل البلد هو ده صلب الموضوع انا عايز اسأل الناس كلها سواء اللي متصورين انهم فصيل سياسي اخر او غيره. انا مش ده كلام سليم في حد يناقش في هزا
صدقوني اللعبة اللي موجودة دلوقتي ان احنا نقعد نهتم بالجزئيات والتفاصيل والحاجات الصغيرات علشان ما ناخدش بالنا من هزا والامور تقعد تتسحب شوية بشوية ولزلك احنا كلامنا الان مش يعني متساهل في ان احنا رافضين ان جهة تستلمنا لا داخلية ولا خارجية. وبعدين
في داخل ده بقى مش بداله مش بدلا منه لا في داخله في ضمنه في سياقه نرفض الانحرافات نرفض ان شاء الله اصغر انحراف قد كده نرفضه ونقف قصاده ونقاومه
ونشد حيلنا عليه وما نقبلوش حتى لو كان من من اقرب الاقربين الينا مش بدلا من هذا المحور لا في سياقه. لان انت عايزني اقعد اصلح هنا واصلح هنا واصلح هنا. وفي الاخر تاخد الجمل بما حمل وانا
صلح في الدواخل يعني انا اقعد في بيتي اصلح الحنفية واصلح السلك واصلح الباب واصلح وفي عصابة بتاخد البيت كله ولا انا بحكي من الباب واقفل بالترباس وبالمفتاح والباب مزبوط وكله وبعدين ادخل اصلح في البيت وانا امن من ان
انه لن يؤخذ مني كلية انا ليه بقول هذا الكلام؟ انا عايز الكلام ده لو تكرمته يبقى مستقر يعني اتفقنا عليه كل ما نتكلم لازم نبقى استقرينا على المبدأ ده. لان انا بزعل جدا عارف بقى مين اللي مش عايز كده
مين اللي مش عايز كده اللي عارف ان برة احسن له من هنا. يعني اللي عارف ان تسلط الامريكان على مصر يعمل له مصلحة اكتر يعني مثلا افرض على سبيل المثال زي الجماعة اقباط المهجر
اقباط المهجر بيستعدي امريكا واديكو سمعتوا نداءات رئيس نادي القضاة وهو يمثل القضاة لامريكا واديكو سمعتوا كذا واصحاب المصالح اللي كانت على تضفير مع نظام سابق ده ينادي برة ليه؟ لانه مش عايز البلد تبقى ملك اهلها. ده انا ده اهل البلد دول كانوا هم الخدامين اللي عندي اللي كنت باعصرهم. لما
حد بيضايقني كت برفع سماعة التليفون اكلم واحد يسحبه الولد ده من بيته يوضبوه ييجي تاني يوم يقول لي يا سعادة الباشا ويقبل قدمي وحذائي ويخدمني فاحنا لازم نحط في اعتبارنا كلنا
ان احنا نقول كده احنا عايزين لما الفترة دي تنتهي اللي فيها تربصات دي اللي الناس واقفة فيها لبعضها بعد سنتين مسلا او تلاتة او اربعة او او سنة او غيره تستقر الدنيا
نبقى خرجنا والبلد ملك الناس ملك اهلها. اللي ياخد قرار يقعدوا على القهوة بالليل يتكلموا القرار اللي بياخدوه هو ده القرار اللي هيتنفز مش يبقى انت بتتكلم زي ما انت عايز. ومسلا حسني مبارك حاكم تلاتين سنة. وعن جمال عبدالناصر آآ تمنتاشر سنة وانور السادات
اه اه ما اعرفش حداشر سنة لا انت صاحب ومحمد علي واولاده مية وخمسين سنة والناس بيتكلموا عشان كده المصريين اتعلموا بقى الحكاية دي انه يقعد يلت ويعجن ويتكلم ويقول ويسوي ويعيد وهو عارف انه مش هيوصل لحاجة. مش هو اللي بياخد القرار
لزلك يا شعب مصر احنا نفسنا والله الواحد نفسه يعني قلبه يكاد يخرج من صدره نفسه يعيش بقى وقت انه زي بقية الشعوب المحترمة انه الشعب هو بالفعل صاحب القرار على بلده ومش عايش تحت طغيان الاخرين
نتفق وخلي حد يقول لي لأ انا مش عايز كده لانه كون بقى تعمل العكس انك تحاول تهزم فصيل سياسي اخر علشان انت او فصيلك السياسي يصعد فتروح مضيع لي المبدأ ده لأ انا مش
فايز كده انا ايا ما كنت اسلامي يميني شمالي فوقي تحتي ايا ما كان هو ده المبدأ انا عايز البلد تفضل ملك اهلها. انما مش علشان انا عايز انا متغاظ منك وعايز اوقعك اروح موقع سلطان اهل البلد على بلدهم وارجعها ولو لحكم عسكري يا اخي
احنا نحب الجيش حبا جما لكن مش ليكون حاكما فوق الناس احنا امريكا يا سلام علاقات الانسانية والعالمية والسلام العدني لكن مش لتكون سيدة علينا. خلونا يا جماعة نتفق على هذا
قال له هذا قدر انك لما تاخد مني عشان تضرب الفصيل ده تقوم الفصيل ده يستقوي ببره. يقوم صحيح يخلص على الفصيل التاني. يقول لك هنرجعوهم السجون ودول يرجعوا مكان ما جم حققت ده. لكن بعد ما ده
تتحقق انت فين انت رجعت عبد تاني فاصبحتش ليه؟ ما تحولتش الى سيد. لا ده انا استحمل استحمل اني اعاني شوية في مقابل انه لا اعيش آآ عبدا وانما اعيش سيدا. دي اول نقطة
تاني نقطة عايز احطها وبعدين انا عايز برضو يعني قبل ما اجاوز ده افكركم انه يا شباب انتم كنتم في ميدان التحرير بتقولوا ان اللي بيعمل نص ثورة بيقضي على نفسه. احنا دلوقتي نص ثورة وتلت وربع ثورة
ما عملناش حاجة احنا ضيعنا الدنيا. احنا اشتغلنا شوية وسلمنا البلد لذات المنظومة نفس اللي كان موجود بس مع تغيرات بتتعصر التغيرات دي فاحنا مش عايزين نعمل اي حاجة ملحوقة يعني مهما قصرنا واخطأنا بس لسة بيتنا في ايدينا ملحوقة
نص ثورة معناها نضيع وعايز اقول لكم حاجة البلد طول عمرها يعني انت عارف مسلا لما جمال عبدالناصر وثورة تلاتة وعشرين يوليو حصلت عارف مين اللي ساعد جمال عبدالناصر مين اللي هو اتضحك عليهم
يعني من ضمن الناس الرجل العظيم القانوني الكبير في تاريخ مصر المستشار الاستاذ الدكتور عبدالرزاق السنهوري عبدالرزاق باشا السنهوري الذي كان يعني اللي هو الرجل القانوني رقم واحد في التاريخ المصري المشتهر والذي يستقر في وجدان كثيرين هذا المعنى
ده ساعد جمال عبدالناصر وندم لانهم ضربوه بعد ذلك بالاحذية في مجلس الدولة ده جابوا عمال ودخلوا عليه وضربوه خلعوا احذيتهم وضربوه وسليمان حافظ الذي كان فيما كان وكيل مجلس الدولة رجال قانون
تاعدوا الثورة على الطغيان لغاية ما الطغيان استعملوه وبعدين رماهم كذلك كان في اسلاميين عشان اسلاميين ومن اشهر الاسلاميين. على فكرة يعني من اشهر الاسلاميين حقيقة وناس صالحين وصادقين انما اتدحك عليهم لمدة بس
شهور تبع تمن شهور بس سبع تمن شهور استخدموا خلصوا على او او استخدموا في المعركة مع الناس تمكن الطغيان ودوهم هم في داهية زي ما ودى الشعب كله في داهية. ولزلك هم من اعظم الناس لانهم كل دول ندموا وتابوا واعلنوا
اعلنوا ذلك اعلنوه وهناك من ارسل برقية وبرقية تأييد للنظام الوليد ثم بعد ان ارسلها باسبوع اكتشف انه كان بيتضحك عليه محمد نجيب نفسه اللي اللي كانوا هيشيلوه وفعلا اعتقلوه وعزلوه
لما رجعوه جمال عبد الناصر والمجموعة الزباط اللي كانوا موجودين عفا عنهم. قعدوه ست شهور بس من من مارس لاكتوبر ازن يبقى كم؟ سبع شهور ولا حاجة قعدوه سبع شهور وبعد كده حصل ايه؟ خلاص
قعد مسجون في السجن ستاشر سنة فانا مش عايز ان احنا نبقى نعمل مش نص ثورة ده ريحة ثورة لسه ما عملناش حاجة فارجو من الشباب بالذات انه يتذكر قعدات ميدان التحرير وهو بيقول ان احسن طريقة للقضاء على الثورة هي ان تقوم بنصف ثورة
واحسن طريقة لان تهلك وتقتل وتعدم وتدخل السجن هو ان تقوم بنصف ثورة ده نمرة واحد خلوه مستقر وما يبقاش لا اسلامي ولا انجليزي ولا فرنساوي مصري بكل كله لانه دي كلمة سواء فعلا
نمرة واحد وما يهمنيش بقى انت اللي تبقى اغلبية ولا انا دلوقتي لان الحياة قلب قل لب يعني انت ممكن دلوقتي وانا ما دام هقدر اقنع الناس. انت دلوقتي عندك محطة تليفزيون وانا ما عنديش. انت عندك جورنال وانا ما عنديش. بس يمكن بكرة
يبقى عندي واقدر اؤثر في الناس خلاص ما يجراش حاجة استحمل من اجل ان في امل. رائحة امل انما اشتغل دلوقتي بحيث اهلك الامل كله لمصلحة جهة نزامية اقدمها ثقيلة تدوس على الرقاب فعايزين نحط ده كمسلم اول اتفقنا عليه. نمرة اتنين بقى
نمرة اتنين يا اخواني هو احنا يا ترى موقفنا ايه من مؤسسات الدولة يعني هل احنا ضدها ما هو اصله السمعة كده ان الناس دول ضد الجيش. الناس دول ضد الاعلام. الناس دول ضد الشرطة. الناس دول بينهم وبين
الشرطة نزاع بينهم وبين الجيش نزاع بينه وبين الاعلام نزاع. بينه وبين الازهر نزاع بينه وماشي تلويث السمعة ما هو انت شايفني انا لما باقعد معك واتكلم معك تقول لي يا اخي ما انت ده ما شاء الله انت كلامك منطقي جدا وسهل اومال ليه احنا متصورين كذا
اه لازم نحدد وانا هقول ده دلوقتي احنا موقفنا من المؤسسات ايه عشان يبقى معروف واضح عند كل الناس وما يبقاش والله العزيم تعبنا من ان احنا بيتضحك علينا. بان ان عقول الشعب بتتغمس بلقمة
من انه بنضيع بصوا يا جماعة برضو فصل الخطاب برضه مسلمات تعالوا نتفق ان احنا بنتكلم بحيس لو انا غلط قل لي انت غلط. يعني انت راجعني علشان عايزين نتفق على
ان ده يبقى مبدأ خاص بكل التيارات دلوقتي في ثورة قامت شيء بديهي بقى جدا منطقي بديهي ان الثورة دي لازم والا يبقى ما لهاش لازمة انها تستهدف الاصلاح لازم تصلح بقى
ما هو انت مستلم نزام انت كنت بتقول عليه كثورة انت كنت بتقول ده عمل فساد في مصر عشرة عشرين تلاتين سنة وفي ناس بيمدوها ومنهم انا الى ستين سنة. وفي ناس يمدوها يقول لك ستين سنة ده قبلها كان في احتلال بريطاني كمان وكانت الدنيا خربانة ستين سنة ايه؟ ده
ده كان لازم يقول الله يعني بتمدها قد ايه؟ بامدها انا مش شايف الثورة لما تقوم علشان تصلح نظام لازم ده يبقى هدفها. هو انا كنت بعمل آآ ثورة آآ يعني مكايدة يعني كنت بحاول اغيظ رئيس الدولة واقول له انا سقطتك
زي ما اتكتب مسلا الشعب اسقط النزام خلاص لأ انت لازم تعمل اصلاح اصلاح ده هتصلح مين؟ هتصلح شجرة هتصلح ايه؟ هتصلح ايه؟ يعني مش فاهم بتصلح مؤسسات شيء طبيعي
شيء هو كده وفي حد في اي حد يقول حد مسلا مش من الاخوان او مش من السلفيين او مش من الاسلاميين يقول لأ والله ده مش مقتضى السورة لأ كلنا بنقول كده اصلاح المؤسسات هو الف به ابجدية انه تقوم ثورة
وبالتالي احنا كمبدأ عايزين نعمل كده طب بالله بقى اللي ضد كده احسن طريقة يعملها ايه عشان يوقف مسير السورة يرعبك من اصلاح المؤسسة. تيجي تقرب من مؤسسة يرعبك لازم يخوفك
لان لو ما خوفكش الثورة هتحقق اهداف انما هو عشان يوصل الثورة الى انها تبقى عاجزة خالص مشلولة مش عارفة تعمل حاجة اضحوكة اضحوكة مهانة يوصل الثورة انها ثورة عملت شوية وبعدين تعجز. تيجي تقرب من من جهة انتم مش عارف ملاحظين ولا لا ان الجهات قاعدة تزيد
كل جهة بيألهوها بحيس تيجي تقرب منها انت هتقرب من الاعلام اعلام حرية الاعلام قدرة على الاعلام انت بتتكلم عن الجيش؟ الجيش المصري الوطني العظيم الهايل اللي ما حصلش انت بتقول ايه؟ بتقول ايه عن المخابرات الجهاز الوطني اللي ما حصلش اللي ما غلطش ابدا. اللي ولا كان فيه كذا ولا كان فيه كذا ولا فيه اي حاجة خالص
كل ما تيجي تقرب من حاجة يعني ومن عجيب الامر حتى بعض المزيعين ورجال الاعلام اللي عاشوا ووزير الاعلام طفت شريف وانتم عارفين يعني ايه صفوت الشريف؟ ويعني ايه تاريخه معروف
معروف وانا لا اتورط في هذا انما معروفة سواء في تحقيقات رسمية او في امور عامة وقبلوا وكانوا يسارعون مش مش اضطرارا يعني مش مسلا غصب عنهم ولا ما احنا كنا مضطرين لأ ده هم كانوا يتزلفون اليه ويذهبوا
اليه ويحجون اليه. دول اللي مش راضيين بكلمة قالها رجل طاهر هو الان وزير الاعلام وزير الاعلام قال كلمة وتفسيراتها عند الناس اللي من بيئات معينة اخلاقية يعني لان لهم تعبيراتهم هم الحقيقة ما نعرفهاش يعني فعلا
ففسروها طب يا ابني ده انت الذي انا كنت اراك ما الذي تفعله من قبل فانا عايز اقول يقعد يأله مش بس الجيش والمخابرات والاعلام الازهر الازهر اي حاجة يعني النهاردة حصلت اهوت حالة تسمم تانية في الازهر. ومش عارف عشرات الطلاب في تسمم وراحوا المستشفيات
عربية الاسعاف مش اتكلم عن اي حد بس ما تتكلمش عن فلان الفلاني. ليه لان هو لازم يحفز ان الازهر ده ما اقدرش تقرب منه لازم يخلي الشخصية دي مقدسة
لدرجة انهم وشوفوا النصابين يقول لك وزير التعليم العالي آآ هو اللي يحاسب. يا بيه الازهر اصلا مش تبع وزير التعليم العالي خالص يعني قعد يقول لك رئيس المدينة الجامعية طب آآ رئيس قسم التغزية طب ما اعرفش ايه طب اللي بعده بقى كمل لا يقول لي مش قادر يكمل لانه هو
هو هو انت هتلخبط له خطته انت مأله الجانب ده طب يخبط في مين يروح محود داخل على وزارة تانية اللي هي الوزير اللي تبعه الجامعات المصرية وليس تبعه الازهر مش تبعه اساسا كلية بمقتضى
الدستور وبمقتضى القوانين ايضا يأله ايه تاني الشرطة تيجي تقرب من الشرطة يقول لك اخونة الشرطة ما هو اصل لازم يطلع تعبير يخضك عشان لما تيجي تصلح اي حاجة اي شيء تيجي تصلحه
لازم يخوفك فبالتالي انت ما بقاش عندك حاجة فاضلة. يعني انت انت دلوقتي عندك مسلا الصحافة الصحافة افرض ان المؤسسات الصحفية انتم عارفين اديكم شفتم كانت بتدفع رشاوى بالملايين وعشرات الملايين ومئات الملايين
هدايا للنائب العام السابق لمش عارف لرئيس الوزراء لرئيس الجمهورية لوزير لمحافز المؤسسات الصحفية دي لما تيجي بقى تغير القيادات اللي فيها يقول لك ده شفت ده يريدون ان يمدوا ايديهم في داخل الصحافة لأ الصحافة الكيان المقدس
القضاء اديكم القضاء الشامخ النيابة النيابة اللي ما حصلتش الله الله الله ده انت ازا علشان تحول الثورة الى اضحوكة والشباب ده يبقى تافه وهايف وما لوش لازمة. اللي عمل ثورة
تحول الثورة الى عاجزة وفاشلة مش كده ولا لأ؟ الكلام ده فيه لبس يعني الكلام ده انا وانا بقوله كده. فيه حد حاسس ان لا لازم نسيب المؤسسات زي ما
فلازم كمبدأ نبقى عارفين انه لأ لما تيجي تحصل لي تحصين القضاء والنيابة والشرطة والجيش والداخلية والمخابرات والاعلام والصحافة والازهر فاضل ايه؟ امال ده انا بعمل ايه ده بقيت انا والحكم المحلي اللي كانوا بيقولوا الفساد فيه للركب. واللي مش عارف وزارة الصحة اللي كل مستشفى مليانة فساد. والجهاز
طب ما انا لازم اصلح هو انا لما اجي اصلح هتقول لي كده حولتني الى ثورة ايه بقى؟ عاجزة مشلولة. ليه لانك اديت تسمية من عندك انت بتسميها من عندك تسمية اخرى
تقول لك ده ده تمكين فصيل واحد. ده ده مش عارف ايه خلاص انا كده بقيت خايف. هيقولوا كسب الدنيا ده مش سيبه وبس وده من الاشياء وانا هتكلم اليوم ان شاء الله عن هذا التي لا ارى عذرا فيها لرئيس الجمهورية. ده قاعد يرقي
ده ويدي ده جوايز ويدي ده نيشان ويدي ده ايه ده؟ ايه العزمة دي؟ امال لما كل دول كويسين امال احنا عملنا ايه؟ ده احنا نروح تزلهم يا راجل شيء مؤسف
فيا جماعة خلينا نحط ده كمبدأ نتفق عليه. هل يا ترى الصح ان الثورة تتشل عشان كده كان شيء طبيعي انك لما تيجي تقول صلحوا الداخلية يقول لك ده واخدين موقف من الداخلية. اما تيجي تقف قصاد انه الجيش يريد ان آآ او يعني قيادة الجيش تريد ان تحكم يقوم يقول لك ايه ده دول ضد الجيش
الجيش العزيم والرمز الوطني. آآ تيجي تقول اصلاح القضاء يقول لك شفت بقى القضاء الشامخ يريدون ان يسقطوا المؤسسة العدل في مصر تيجي تقرب من الصحافة تيجي فليه تلوث مين؟ تلوث اللي بيطلب ده
ما دام هو اصبح ملوث ها اصبحت سمعته صعبة. اصبح خايف من انه يتقال عليه اه يبقى انت اصبت في في في اللي هم متخيلين هو ده طموحه السياسي انه لا يروح الطموح السياسي الى الجحيم
انما تبقى كرامة الانسان في انه الكرامة تكليف شرعي فريضة شرعية اذا ما اعطى الانسان الذلة من نفسه والدنيا اصبح حرام عليه بيعمل حاجة حرام. وانا ذكرت الايات والاحاديث يعني في هذا وذكرت لكم انه ازاي انه فاستخف قومه فاطاعوه. لانه الذلة دي هو كسر نفسه بالذلة
طاغية. فلما كسر نفسه اصبح حرام عليه انهم كانوا قوما فاسقين. او انهم كانوا فاسقين. ها؟ فاستخف قومه فاطاعوه ان آآ انهم ان كانوا فاسقين فاحنا مش عايزين نهمل ده الكرامة ده فريضة اسلامية. الكرامة
شيء ما تقدرش تهدره مش بمزاجك يعني مش انت مش انت ده قرارك ده قرار رب العالمين لانه اصل اللي اعطاك الكرامة هو ربنا قال ولقد بني ادم ما تقدرش انت تقول والله يا سيب الكرامة واشتغل فيلا. لأ ازا اعطيت الذلة من نفسك
انت عصيت الله عز وجل عشان كده يا اخواني لازم نحط ده خلي بالك انا مش بقنعك انا عايز اوصل في الاخر الى مسلمات نتفق عليها. ان نقول ايوة مبدأ ان هذا
الاصلاح لكل المؤسسات فريضة ثورية انا على فكرة مش بتكلم الان انا بتكلم على القاسم المشترك بين فريضة ثورية. لازم يتصلح. طب يا بيه فات سنة. فات سنتين فات تلاتة
الثورة ماشية. الزمن ماشي وما فيش حاجة. هل انت ترضى بهذا؟ لا لازم تحط المبدأ انه لا الثورة لا يصح ان تكون عاجزة وما يفوتش سنة ونص وما فيش ولا مؤسسة دخلها في حاجة حصلت في اي الازهر اللي كان بيقف عن بكرة ابيه مؤيدا لحسني مبارك ده. الا طبعا
عن الاماجد ومليان اماجد الازهر بل الغالبية فيه هم اهل المجد والشرف. انما انا الغالبية من علمائه يعني ما انا عارف طبعا مشاكل المعاهد الازهرية وغيره بس انا باكلمك دول اهل مجد وشرف لكن الازهر الذي ظل
تيفا على رقابنا سيفا على رقابنا. ده ده الازهر في معاهدة السلام لما انور السادات عمل مبادرة السلام وراح يزور فلسطين تحت حكم الاسرائيليين يزور الاسرائيليين يعني قام الله يرحمه يا رب العالمين شيخ الازهر الشيخ عبدالحليم محمود
رفض مش رفض ما رفضش حاجة سكت بس بس سكت ما رضيش يؤيد مات وتولى بعده شيخ اخر فورا يعني قبل ما يوصل مكتبه ارسل برقية تأييد وراح هو ووكيل ازهر وغيره فورا
بالله الازهر والكلام ده كان من تلاتين سنة فلما تيجي ما تقربش من ولا مؤسسة الجيش زي ما هو والازهر زي ما هو والشرطة زي ما هي والقضاء زي ما هو والجهاز الحكم المحلي زي ما هو طب ولما تيجي تقرب
ثم اخوانة ولا ولا يتسمى اي حاجة فصيل وفصيل انت اعجزت الثورة. عشان كده احنا لازم نحط مبدأ بقى انه نعم كمبدأ هذه الاجهزة وصدقوني مليانة بالتلوث كلها على عينا وراسنا
كلها نحبها حبا جما فائقا يعني القضاء القضاء قدس العدالة القاضي القاضي في الاسلام ما يعرفش ولي الامر يمسه القاضي بالنسبة لي رأس مال كبير حبنا للعدل يجعل القاضي يعني تتعلق به العيون. الجيش. الجيش ده
تم ابكي الجيش ده طول عمره بيتظلم عارف مين اللي بيزلمه؟ السياسيين السياسيين الجيش فضل يتزلم طول عمره طول عمره ورجال الجيش من حقهم يعني محمد علي قال انا هعمل جيش وطني. اما جه الجيش هو اللي حكم من اتنين وخمسين
اوعوا يقولوا لك ان المؤسسة العسكرية هي اللي كانت بتحكم المؤسسة العسكرية وحشة. لا مش صحيح دول شالوا شالوا من الجيش اللواءات والعمداء والعقداء ورقوا الراجل اا عبدالحكيم عامر رقوق اربع رتب ازن في يوم واحد
طلع طق طق طق طق وصل فوق ليه؟ عشان يبقى هو قائد الجيش. واللي فوق دول كلهم شالوه. وكل من ليس مش عارف ايه اتشالوى خلاص الجيش اتزلم قضت على مقاس مجموعة ساعتها الكلام ده زمان ده من ستين سنة مش دلوقتي
الجيش انت متصور ان امريكا نايمة يعني الجيش امريكا بتدفع فلوس عشان تعمل بعثات مجانية لزباط الجيش اللي يوصل رتبة عقيد وعشان يترقى بقى عميد ولوا وفريق وفريق اول كله بيروح امريكا اسألوه كله ده حاجة واحنا عارفينه مش غلط ومش عيب مش الفكرة كده. انما هو بيزاكر واحد واحد من شعبنا. بيزاكرهم واحد واحد
بيزاكروا واحد حسن محمود عبده مش عارف مين. مصطفى متولي حسين كزا. واحد واحد لو المصريين مش فاهمين كده يزعلوا على نفسهم انهم يجهلون ذلك فبالتالي فيه الشرطة الشرطة هو الراجل الصحفي اللي اتهم بانه عمل علاقة مع مش عارف مين
هبوب الكيماوي ولا مات وانتهى وما حدش عارف يوصل له ولا جثته موجودة خالص العظام اللي لقوها عضم لقوه في زنازين امن الدولة. لما دخلتها النيابة. الكلام ده كان ايه
فما تقدرش تقول لي ان المؤسسات دي تبقى. انما حبنا لهم زي ما بقول لك الجيش اتزلم ازاي بقى؟ اولا ادي التطهير اللي كان حصل في اه بعد اتنين وخمسين قص في الجيش
سنة ستة وخمسين ستة وخمسين راح رئيس الدولة السياسي وقف وخطب وخد قرار بتأميم قناة السويس اللي هي الحقوق المالية كانت لانجلترا وفرنسا آآ عمل كده تاني يوم الصبح مجازا
جت جت فرنسا وانجلترا واسرائيل احتلت تلت مصر بناء بملحقاتها تلت مصر احتل فيه علشان قرار سلطة سياسية سحقت القوى العسكرية وتدمر الطيران المصري الطيراني مصري بالكامل في ستة وخمسين مش بتكلم لسه عن سبعة وستين اتدمر لانه رئيس الجمهورية حب يعمل شو يعمل انه يعلن القرار من غير ما يكون اي حد
حد يعرفه فعملوا اعلنوا وفوجئ بقائد الجيش وهو راكب العربية رايح معه قال له انا رايح اعمل كزا سبعة وستين نفس الكلام سبعة وستين قال انا هقفل المضايق. مين اللي قال كده؟ السلطة السياسية
طب ما تقول للجيش عشان قافل المضايق ده هيقتل اولادنا في الجيش وانا لي من من اخوالي ومن من لي في في عائلتي من استشهد من ضباط الجيش في ستة وخمسين وسبعة وستين
والانسان دمه وعاطفته تمتزج بافراد القوات المسلحة. انا في يوم من الايام واحنا في احدى الوحدات العسكرية لقيت ان والله العزيم اقسم لكم بالله واللي شاهد على هذا لا يزال حي موجود يرزق وضابط في الجيش
في يوم من الايام كنا داخل منطقة عسكرية وفوجئت بضابط برتبة مقدم بيجري ورا الاتوبيس العسكري جوة الوحدة لانه عايزه يوصله والعسكري العسكري مجند بيقول للمقدم بتاع القوات المسلحة مش هاخدك
فنفسي نفسي وانا كنت يعني نفسي لم تطق هذا ونزلت والشهود على هذا لا يزال موجودين نزلت من الاتوبيس لاني استعيبت قوي انه رجل ضابط في القوات المسلحة يمنع واللي يمنعه يعني آآ
اخ من اخوانا عسكري مجند في القوات المسلحة في الاتوبيس قلت لهم ازاي؟ ده ده كرامة فرد القوات المسلحة فضلا عن ان يكون ضابطا فضلا ان يكون ضابطا عظيما او كبيرا في القوات المسلحة
عقيد ولا عميد ولا غيره دي كرامة يعني ما ينفعش كده يا جماعة ما ينفعش ده دول الذين لابد ان يأخذوا ازا كان ازا كان الرسول عليه الصلاة والسلام بيقول على سيدنا خالد
الله المسلول ويقول على ابو دجانة تلك مشية يكرهها الله ورسوله الا في هذا الموطن موطن الاستعداد للجهاد ودي الامة المرابطة اللي قعدوا في سيناء وقعدوا ده ايام ما القذافي كان عامل مشكلات هنا على الحدود مع السادات شوية ومع حسني مبارك شوية. اسألوا على متاعب
الجيش في في في هنا وهنا ولما راحت لما راحوا الظباط ظباط الجيش خدوهم في حرب الخليج ما كناش نعرف لسه ان ان المسألة بس منزر عشان الامريكان يعرفوا يدخلوا
اهاليهم كانوا ومنهم يعني من اهاليهم كانوا معلقين بهم ان رايحين الله اعلم هيحصل لهم ايه في صحراء في الصحراء هناك فاحنا درجة الحب العاطفة الدافقة بيننا وبين اخوانا الكرام حتى الشرطة
هو الشرطة انا ما تعرضتش في يوم لشيء اضطريت اكلم فيه بوليس النجدة واقول له الحق بسرعة ولما يعني جريوا نجدونا ما كنش ده الواحد متعلق بانهم يضحون الراجل اتضرب عليه رصاص الكلام ده فات عليه يمكن اكتر من
عشرين سنة ضرب عليه رصاص ومع ذلك هو يعلم ان ان ده واجبه فاجأني بنموزج من نمازج الشجاعة والرصاص بيتضرب وهو معاه مسدس كده والتانيين الله اعلم فما فيش حد الا هو معلق بهذا
الاعلام والله العزيم يا اخواني وده يمكن ناس كتير يفاجئوا به لكن ايضا شهوده احياء الحمد لله كان زمان جريدة الاهالي جريدة الاهالي دي جريدة بتاعة حزب التجمع اللي فيه شيوعيين وماركسيين من الفصائل الخمسة اللي فيه
شيوعين وملحدين وكفرة يعني ومش انت اللي بتقول عليهم كده تكفيرا هو اللي بيقول على نفسه يقول لك لا ما فيش كده ومعروفين بالاسم وعزلك جريدة الاهالي دي كانت بتصادر وبيصادرها قاضي
اللي بيصادرها قاضي وعين وزيرا للعدل بعد كده. قاضي في محكمة عابدين للامور المستعجلة واسمه معروف انا حافزه وعارفه واقدر اقوله. ما فيش داعي لانه يعني خلاص بقى نسأل الله ان يغفر لموتانا
وان كان ازن له ابناء ايضا في السلك القضائي لهم دور حتى الان في الاحداث انما اهو فكان كنا ننزل واحنا يعني لسه شباب صغير نذهب الى المحكمة متعلقين بان جريدة الاهالي تخرج تاني بعد العدد ما صدر
وكان لما يطلع العدد يصادر نتغم. ولما نطلع يعني يفرج عنه نفرح مين بعد كده هيقول انه الاعلام السياسي يقيد جريدة الوفد او حزب الوفد لما صدر له الحكم من فم المستشار نائب رئيس مجلس الدولة بعودة الوفد وكنا في عدد ما كانش
ما كانش بالالاف ولا بالمئات في مجلس الدولة منتظرينه وكان حزب الوفد ساعتها آآ قالوا عنه ان هو حل نفسه وبعدين قال لأ ده انا جمدت نفسي وبعدين رجع وغيره وغيره
فالانسان معلق بالحريات السياسية للصحافة وللاعلام فلما يبقى انت رابطتك بالجيش بالاعلام بالصحافة بالازهر وانا ابي ازهري وجدي ازهري مين يقول مين يقول؟ فما تقدرش انت تيجي تسمي ان تعال نصلح
تنمية عداء. عيب هذا الكلام غير قائم. هو انا دلوقتي لو انا طبيب وانت جيت تتكلم عن اصلاح المستشفيات في وزارة الصحة اقول لك ما تلمسنيش لا ده انا انا من مصلحتي سمعتي تقتضي ان المكان اللي بنتمي اليه يتطهر لو انا محامي وجيت قلت المحامين سلوكياتهم سيئة
انا المفروض ازعل ولا اقول لا ده كان كان في نقابة المحامين وانا اشهد بهذا كان مجلس نقابة المحامين بس في بعض المرات التي كان فيها رائعا كان يهتم لجنة التأديب فيه يقول دي اللجنة رقم واحد وانا سمعت هذا من احد اعضاء مجلس نقابة المحامين في الاجتماع يقول اللجنة رقم واحد في
الاهتمام بها هي لجنة التأديب لانها نريد ان نجعل نماذج المحامين كذا وكذا. هو بيهتم بهذا علشان يطهر فئته عشان سمعته فده من مصلحة ضابط الشرطة ان ان يحس انه لا الداخلية مش مش اللي بتقول الفاظ وحشة ولا بتشتم ولا بتضرب ولا لأ دول ناس محترمين
المصلحة الضابط الجيش انه ما يتقالش ده دول اصل دي محاسيب وامريكان وما اعرفش ايه من مصلحة المحامي مصلحة الطبيب من مصلحة بتاع الحكم المحلي. هو انا انا لما اسأل سيادتك حضرتك بتشتغل فين؟ تقول لي انا مهندس في حي كزا. اول واحد ما يسمع كده
ويقلق من انه الجهات التنزيم دي آآ سمعتها في الاحياء كذا مش من مصلحته يا بالله ان انا اطهر المكان اللي هو فيه عشان يشعر انه في مكان طاهر فاحنا هذا ليس انما ما تحطليش عاطفتي تجاه الاصلاح
ما تحطش ابدا عاطفتي تجاه الاصلاح ان هي تمن علشان ما يعني او انه عشان ما يتقالش علي ان انا ضد اتجاه من الاتجاهات. لازم نحط في اعتبارنا ان الاصلاح هو ده الشيء
انما بقى النهاردة الحقيقة شيء مؤسف ويوجع اما تلاقي ناس كتير جدا من الناس الصادقين المخلصين اللي هم كانوا ماسكين اه يعني مسلا ثوريين بيتحول الى كأنه من الفلول خلاص
هو نفسه هو اللي كان عامل ثورة اول امبارح دلوقتي لأ بالعكس عايز المؤسسات دي تفضل زي ما هي. لأ ده ده انحرف ده تغير انما هو الصح يقول ايه؟ يقول انا لا زلت على موقفي من ان هذه المؤسسات فيها وفيها وفيها وفيها وفيها ولكني سياسيا ضد هذا الرجل
ده رئيس جمهورية ولا رئيس وزراء ولا مجلس شورى. هو ده الكلام عشان نبقى موزونين نبقى موزونين يقوم لما لما تسمعني واسمعك احس ان انا صح وانت صح انما لا يمكن ان احنا نشعر يعني مسلا اضرب لكم مسل بمؤتمر العدالة انا متضايق جدا منه
مع انه دي فكرة هايلة واللي حصل ان مجلس القضاء الاعلى مرة ورؤساء الهيئات القضائية مرة تانية راحوا قابلوا السيد رئيس الجمهورية في القصر الجمهوري. وقعدوا معه مشكلة القضاء وعرضوا عليه
عرضوا عليه ايه؟ نعمل يا ريس مؤتمر العدالة طبعا مؤتمر العدالة الاول اللي اتعمل من اهو داخلين في عشرين سنة لانه من سبعتاشر سنة تقريبا اتعمل كان سمعته هايلة انه كان مؤتمر يعتبر هو لزلك اتوقفت الدنيا بعد كده لانه ده انتم هتصلحوا العدل في البلد ولا ايه
فقالوا نعمل مؤتمر العدالة فقال لهم وهو كزلك وبدأ يعملوا مؤتمر العدالة. هو مؤتمر العدالة ده يجيب نتيجة انت علشان تقدر تجيب نتيجة لازم المناخ اللي برة المؤتمر. المناخ اللي برة
مسألة القضاء يبقى مناخ قوي وسليم مناخ طائب وسديد انما افرض دلوقتي مؤتمر العدالة ده اتعمل. واجمع القضاة على قضية غلط وده ممكن وارد وارد مش فيه مصالح مش في مصالح انتم عارفين رفع السن ده
لما اتعمل كانوا بيتضايقوا منه ليه القضاة نفسهم مش علشان ده بس يعني اسمعوني لحزة واحدة كان في واحد منحرف بيتولى منصب زي مسلا رئيس المحكمة الفلانية محكمة عليا او منصب النائب العام او منصب كزا
فحسني مبارك حب يجرجره ويمد له لانه واخد منه فوايد هايلة. واديكم شفتم السرقة كانت ازاي والدنيا ماشية فراح مادد السن سنتين في اربعة سنتين مش عارف ايه كزا بحيس تمشي الحكاية
انت فاكر بقى ان القضاة ساعتها رفضوا مد السن تنفيهم طبعا لا شك كان فيهم اماجد وحتى ساعتها ازن اتقال عليه قضاء تيار ايه الاستقلال او حاجة زي كده كان في ناس رائعين رائعين رائعين. انما لما وقفوا ساعتها جمهور القضاة ضد مد السن
كان علشان كده الهاء قالوا ده لما تمد السن للقضاة دول الجيل اللي بعدهم من القضاة مش هيتولى مناصب ده انا كان نفسي ابقى رئيس محكمة استئناف القاهرة وزميلي كان نفسه يبقى النائب العام انت مديت للي موجودين هيفضلوا شاغلين المنصب وهفضل انا برة. هفضل انا بعيد
فقال لك لا ده اجحاف بشباب القضاة دلوقتي فافرض ان القضاة اتفقوا على شيء ومش هو ده سلطة تشريعية. لازم تسمع السلطة القضائية. لازم تاخد رأيها. لازم تتدارك اسمعها لازم تسمع اعتراضاتها لازم تستجيب لها بقدر المستطاع. لكن بيفضل صاحب الصلة هو المشرع. انت عارف الوقتي مش هناخد
كنت بقول لكم انهم حولوا نسبة كبيرة جدا من من المؤسسات الى انها محصنة وما حدش ومؤلهة وما حدش عارف طبعا لا اله الا الله يقترب منها اللي هي الاعلام والجيش والازهر والشرطة والمش عارف المخابرات والايه من ضمن الحاجات كل القوانين يقول لك ممنوع مجلس الشورى ده
ممنوع يقترب من ولا قانون بالتعديل. ليه يا ابني يقول لك اصل ده مؤقتا لغاية ما مجلس الشعب النواب ييجي. طب ما احنا عملنا انتخابات مجلس النواب واتوقفت برضه لسبب برضه كويس وكل حاجة بس ما فيش
طب القوانين نعمل فيها ايه يقول لك اصل آآ مجلس الشورى مش مؤهل بس الدستور الشعبي قال ان هو مؤهل وانه انا بشكله الحالي ده انا بادي له سلطة التشريع
يقول لك اصل اللي وافقوا عليه مش عارف كم في المية بس من الشعب طب كم في المية بس اللي وافقوا عليه؟ وبقية الكزا في المية في الشعب دول رفضوا
ما رفضوش ما رفضوش. دول ما راحوش خالص ما راحوش فانا علشان اللي قعد وما راحش عشان اللي كان مسلا نفترض من ضمن الاصناف واحد واخد مخدرات ومخدر ونايم علشان هم دول اللي راحوا اللي راحوا الايجابيين دول اللي دعوا والتليفزيونات كلمتهم وغيره اللي راح ده غالبيته الكاسحة
قالت شيء خلاص هو ده هذا هو الشعب في كل حتة من الدنيا وحش حلو ما هو انا متضايق انا كمان ما انتم عارفين ان انا شخصيا كانت لي يعني ولا تزال انتقادات هائلة على هذا الدستور واؤمن انه كلما حدث تطبيق ستحدس مصائب نتيجة هذا الدستور
كل ما التطبيق يزيد مليان مصايب كبيرة وانا والله فيه بعضها مش راضي اقوله علشان ما ابقاش انا انا الذي نبهت الى انه ممكن يحصل كزا وكزا وكزا انما عايزين يخلوا حتى السلطة التشريعية خايفة ومرعوبة تعمل تشريعات. طب دي سلطة تشريعية
يقول له اوعى تعمل تشريعات اوعى تعمل قانون. عارف لو قربت وحاولت تعمل قانون والله لاوريك اي تظل السلطة التشريعية مرعوبة من انها تعمل امال ايه يا جماعة كل المؤسسات بقت مرعوبة
والرئيس بقى مرعوب وانا بقيت مرعوب وكل واحد خايف على سمعته ولو الجيش غلط دلوقتي ما اقدرش اتكلم لانه هيقول لك ده ضد الجيش. لو الاعلام غلط فهقول ايه؟ ما هو هيقولوا ده ضد الاعلام يا جماعة
لو الشرطة اجرمت ما اقدرش اقول دي اجرمت هيقولوا ده ضد الشرطة خلي الدنيا دول جهاز وطني وده جهاز عظيم وده جهاز ما حصلش ودي جهاز وخلاص كل سنة وانتم طيبين وبقينا والله نسخة
وانا ادعو الشباب الى الا يكون نسخة انا شفت طول عمري عشر سنين وعشرين سنة وتلاتين واربعين كل السنوات دي بشوف اجيال ترضى على نفسها المسخة مش راضي يقول كلمة الحق اوعوا يا شباب تبقوا من هذا النوع
النهاردة قاعد يأله كله يقول لك لأ مش هنقدر انما مش هنقدر نتكلم عن المؤسسات. انما بقى في حاجة انا ممكن اوافق عليها بل ادعو اليها في تسميات مضايقة الناس دول
بلاش منها بلاش منها. يعني مسلا انت عايز تتكلم مسلا عن تطهير القضاء. يقول لك لا ما تقولش تطهير القضاء حاضر حاضر من حقهم انا مش بس مش هقول تطهير القضاء انا كمان مش هقول اصلاح القضاء
مع انه هذه الاجهزة انا بقول لكم لازم يستقر اصل ما يخلوناش مهزوزين هذه اجهزة مليانة تلوث مليانة تلوث مليانة تلوث وليست محل ثقة ما لم يحدث لها ضبط انما ما فيش مانع انا بس في في اللقاء ده لاني بفهم واخد راحتي في في في قوة البيان. انما سياسيا بقى لأ
ما فيش مانع ابدا انا موافق ان احنا ما نزكرش الالفاز دي قال لنا نسميه تنزيم القضاء نسميه ايه؟ بلاش اصلاح بلاش تطهير نسميه ايه؟ نسميه مثلا ضبط القضاء. قانون القضاء
من غير ولا تنزيم ولا اصلاح ولا تطهير اللي انتم عايزينه. برضه الجيش متضايق من كلمة حكم العسكر. ما نقولش حكم العسكر. مش لازم مش لازم تستخدم اللفزة اللي توجع. ليه
هو احنا ده التنابذ بالالقاب حرام ولا تنابذوا بالالقاب بئس الاسم الفسوق بعد الايمان. ومن لم يتب شف يعني التعقيبات القرآنية تذكر اشياء قوية جدا. انا مش بالعكس عايز افضل شيء
الرسول عليه الصلاة والسلام بيقول لهم انتم هيجي لكم دلوقتي ابن ابو جهل ابو جهل كان قتل خلاص قال لهم ابن ابو جهل اللي طول عمره بيحاربنا جاي فلا تسبوا اباه. اوعى حد يقول على ابوه نص كلمة
اللي كان العدو رقم واحد للمسلمين فان اه اه سباب الميت يؤذي الميت يؤذي الحي ولا يؤذي الميت. انت ما عملتش حاجة لابو جهل ومضايق الولد احنا مش عايزين مش عايزين تسميات وحشة
لا عايزين نقول تطهير قضاء ولا عايزين نقول آآ آآ ايه تانية؟ آآ حكم العسكر ولا عايزين نقول فلان اصل عنده اجندة واجندات ما فيش اجندات انا عارف وانت عارف ان في خلفيات لكن ما فيش مانع نستخدم ارقى واطيب ما يجعل النفوس
طريق ونقول لهم اعملوا انتم القانون احنا عندنا مشكلات بنقول لكم عليها ولو سمحتم انتم نفزوها ما فيش اي مشكلة. الداخلية مسلا الداخلية مجرمة لا شك لا شك مش عايزة اصل ما تهزنيش. ما تخلنيش اقول على الحاجة الحلوة وحشة. على الحاجة الوحشة حلوة مستحيل
مستحيل ده انا افقد كرامتي وشخصيتي انما انا هقول لك اللي انت عايزه. اعادة ترتيب الداخلية حركة تنقلات انما ما ينفعش تبقى كده ما ينفعش ما ينفعش. عشان كده احنا عايزين نحط
هذا الكلام انه يعني كمبدأ انه احنا لا نريد اطلاقا ان آآ المبدأ يهتز وانما المبدأ لازم يكون مستقر ان في اصلاح للقضاء في اصلاح للشرطة في اصلاح للجيش في اصلاح للاعلام في اصلاح
انما احنا خايفين انه يبقى بايد فصيل مش عايزين يبقى بايد الاخوان مش عايزين يبقى بايد الاسلاميين برضه ماشي. ولو الامر بيدي والله العزيم يا اخواني اه اقترح ان اللي يجري ضبط هذه الحاجات هي المعارضة
تعال المعارضة تعالوا شباب الثورة وتعالوا للجهاد اتفضلوا الداخلية شوفوا ازا كان مش ايه اقترحوا القانون الذي يصلح للداخلية وناقشه على التليفزيون والشعب يبقى معنا وانفز هذا الكلام لان مش في مصلحة مشتركة بعدم الوقوع تحت الطغيان
فيبقى الناس معي ما فيش مانع ما فيش اي مانع. انما الحقيقة الصد الكامل ده الحقيقة مش مزبوط. وفي نفس الوقت ما تخوفنيش وتقعد تقول لي آآ ان لأ ولا لا مش لا
هذه الجهات مليئة بالتلوث مش بمزاجها مش هي اللي واخدة القرار بانها تبقى ملوثة ولكن هذا القدر الذي ضرب عليها لمدة تلاتين او ستين او مية وعشرين او متين سنة وبالتالي احنا عايزين نصلح كمبدأ ومش ما فيش ترخص ولا تساهل في هذا. واتفضلوا انتم يا معارضة ولا يا اي يا
كشعب صلح الكلام ده وانا ما عنديش مانع انك تعمل هذا الكلام وبكل ادب وخلق انما حد بقى يقول لي لأ اوعى تقرب مني لأ هقرب. هقرب والا انا ما تقوليش خط احمر لاني هقتحم الخط
في الاحمر هقتحم ولو بمهجتي ولو بدمي ولو بحياتي ولو بابنائي لا يمكن لا اعطي الذل ولا الدنية مطلقا. وقد في موطن الله عز وجل يعني وجهني فيه الى ان اكون عزيزا والا اقبله
انما لك مني كل ما تحب افرض واحد كان في مباحس امن الدولة مجرم مجرمين خلاص كفاية كده يطلع معاش بقى خلاص فبيطلع معاش ده بيقول لك هيبقى قوة في ايد الناس هيستغلوه كزا خلاص شغله في حاجة تانية
اشغله في حاجة تانية عشان يفضل يجي كل يوم وياخد مرتب لكن ما يشغلوش في الامن السياسي انما اخليه هو اللي ماسك الامن السياسي يتغول لازم نقول كده. طيب نقطة رقم تلاتة
برضو اللي انا يعني عايز ان احنا نحسمها وتبقى من المسلمات وعلى فكرة بالمسلمات انا افرح اكتر حاجة افرح بها ان واحد يقول لي انا عايز آآ انا مش موافق على الكلام ده
اتبسط جدا لما يقول لي كده انما خلينا نقول ان احنا عايزين حاجة اللي ما حدش يختلف عليها النقطة رقم تلاتة دي هي تقال بسيط هو احنا زعلانين من رئيس الجمهورية في ايه
ومن المجلس الشورى في ايه؟ ومن الحكم القائم كله في ايه ده سؤال مهم. والحقيقة احنا زعلانين منه جدا جدا جدا يعني يعني الى مدى الحقيقة يعني مع الاسف كبير جدا
بس يهمني اقول احنا زعلانين منه في ايه علشان الصورة تتضح وما ينفعش ترد علي في الكلام ده في غرفة مغلقة لان انا انا مش بتكلم على ان احنا اتنين اصحاب
انا بتكلم عن ناس لازم يسمعوا الكلام ده. افرض انا اقتنعت انما انا عايز الناس دي تعرف لازم ده ده حقهم يعرفوا لان الناس فايرة نفوسها فايرة وهقول لكم سيرة في ايه
اولا رئيس الجمهورية ده اولا ده راجل مزلوم انا معك في هذا وخليني انصفه الاول من نفسي لا شك ان انه الرئيس محمد مرسي رجل مظلوم مزلوم بشدة ولا شك ان الشعب زالمه كمان عشان يبقى يعني اهو قولوا كلام شديد باديكم مادة تعرفوا تقولوها
مزلوم في ايه؟ مزلوم في انه رئيس ما خدش فرصة ان في جو هادئ يعرف يشتغل فيه مهما كان ما فيش واحد صاحب سلطة يشتغل والدنيا كده. دي حريقة مولعة بقى لها تسع تشهر مش مهما كان مش ممكن
قاعد انا في مكتبي في قصري ولا في قصر البلد يعني قصر جمهوري. قاعد في مكتبي وعايزني اشتغل واصلح غلاء الاسعار واصلح غيره واصلح غيره والمولوتوف بيتضرب على مكتبي وبعدين وانا قاعد في مكتبي اللي بيتضرب مولوتوف وفي حرايق برة بيجي لي تليفون يقول لي الحق يا ريس بيتك اللي فيه مراتك واولادك فيه قدامه
ناس بيحرقوا برضو وتقول لي بقى فين الاجراءات وفين السياسات؟ لا هو مزلوم لا شك في ذلك وهو متحمل زيادة لو لو انا مكانه هقول للناس انا مش هعرف اشتغل كده
انا هشتغل في الحرايق بقى ولما تبقى تخلص ابقى اخلص الباقي ما اقدرش ابدا يبقى زلم تبقى تبقى حقارة ازا حبيت احاسبه دلوقتي اقول له فين سياساتك تسعة اشهر هو انت كنت اديت له تسع تيام
يقدر يعمل فيها شغل ده هو بيحاول يحط اعصابه على قد ما يقدر في تلاجة عشان يعمل شوية شغل في في الفراغات البينيات بين حريقة وحريقة وليس من كرامة شعب ان يفعل برئيسه هذا وبعدين يقول له فين النتيجة
والله ده يبقى شعب غير كريم لانه لا يرى هذا. فانا اعلم هذا اعلمه جيدا وانا بقول اهو ولا اتحرج ممن سيقول ما يقول لكن انا كرامتي تأبى علي ان اظلم شخصا ولا اقر
او بهذا ده نمرة واحد وعارف ان اللي هو عمله ايضا مش بس معذور فيه ده ساعات يبقى مش بس معدول مشكور فيه يعني لما لما قالوا شال النائب العام عبدالمجيد محمود فقالوا ده بيعزل قاضي وده ما ينفعش مع عزل القضاة
انا عارف وانتم عارفين وكلنا عارفين والنفسيا مصدقين كويس انه عرض عليه طريقة كريمة لان الناس بتهتف في الشوارع قال له تعال تروح سفير في دولة الفاتيكان وفي اتنين شهود مستشارين من كبار
المستشارين انه قبل هذا الرجل عملها بطريقة تناسب تناسب الوضع الدستوري والقانوني انه يعين سفير وانه قبل هذا وبناء عليه كون بقى التاني تلقى تليفونات وانا اعلم ان التليفونات دي مسجلة
اعلم هذا واعلم ان اللي سجلها الاجهزة بتاعة الفلول بانه يحدث ايه وتراجع ولا ما يتراجعش ولا غيره انا اعلم هذا سماعا. وانتم سامعين اللي قريب شوية عارف فتراجع فالرئيس قال له خلاص ما دام مش عايز ارجع مكانك زي ما انت عايز. وانهى المشكلة. انا ادرك هزا. وادرك انه لما اطلع الاعلان الدستوري اللي الناس
ظلما وافتراء بتقول انه شق الناس والصين كانت الدم بيجري في الشوارع يوم تمنتاشر نوفمبر تسعتاشر نوفمبر عشرين نوفمبر واحد وعشرين لحد يوم الخميس الصبح كان فيه دم وكانوا بيقولوا بكرة الجمعة انهار دم هتجري في مصر. شيلوا عبدالمجيد محمود. فالرجل يوم اتنين وعشرين
اللي هو يوم الخميس استجاب وطلع الاعلان الدستوري صح او غلط. يعني صح او غلط انما هاتوا الجرايد شوفوا كان فيه دم في الشوارع وتهديد ان تاني يوم انهار من الدم هتجري عشان مهرجان البراءة للجميع
اللي فضلوا يقولوا هذا الكلام فاستجاب لهم فاول ما استجاب لهم راحوا نازلين برضه لانهم هو انت هتعمل اي حاجة راحوا نازلين يقولوا احنا ضده برضه ضده بقى لانه شال يعني كانوا ضده عشان يشيل عبدالمجيد محمود خمس تيام وبعدين ضده عشان شاله بعدها. هم هم
نفس الجهات لانه انا فاهم ولزلك انا لا لا اشعر بشيء ضده لمثل هذه الاشياء. انا اعلم انها وبعدين لما اطلع ان هم قالوا انه الكلام ده غلط يا ريس في واحد اتنين تلاتة اربعة
قعد معهم وقال لهم الكلام ده. قال لهم ازا اتفقتوا الغي الاعلان الدستوري هلغيه. وازا اتفقتوا اعدله هعدله وسلامه عليكم هسيبكم وخدوا القرار براحتكم ونتفقوا عليه اعمله ومشي من الاوضة
فقعدوا مع بعض وقرروا الغاء الاعلان الدستوري فاصدر الغاء الاعلان الدستوري فانا اعلم انه رجل لم يفعل هذا يعني لم تأخذه العزة بالاثم طب لو صمم يقولوا شايف لو ما صممش ده قراراته بيرجع فيها
ما فيش فايدة يرجع في حاجة يقول له لا بيرجع كتير مع انه مش رجل قانون يعني ممكن المستشارين يغلطوا فتراجع كتر خيره لأ ده بيتراجع طب ما تراجعش ده مصمم
عارف لو عمل ايه ما فيش فايدة لانه ده تربو. اصله ده مش اختلاف سياسي. احنا كلنا فاهمين ان ده تربص. احنا فاهمين انه لازم يسقط يعني لازم يسقط. لازم يسقط. يعني لازم
يسقطوه. انا بقول الكلام ده كمقدمة علشان اقول لكم ان انا وانا كم قلت هذا الكلام وكم يعني يعني كم حاولنا ولا زلنا ان شاء الله ان احنا ندعم تجربة كل شيء
وعارف حتى انه لما طلع حكاية تحصيل قراراته اللي زعلت القانونيين وغيره. الراجل بيحصن قراراته في ايه؟ ده هو لو ما حصنهاش هتبقى سلطة التشريع واصدار قوانين معه هو. هو عمل قرار بان سلطة التشريع تروح لمجلس
منتخب اللي هو مجلس الشورى. يعني مطلع قرار بانه يشيل سلطته يديها للمنتخبين. ولو ما طلعوش يخلي سلطته معه. يعني انا ادرك هذا وانا ابرئه كفاية انه مش عارف يشتغل
مش عارف يشتغل دي كفاية هذا رقم واحد ولكن خلاص ده كلام ولو تحب اقول اكتر من كده وعارف انه بيشتغل ليل ونهار بقى عارف انه بيشتغل ليل ونهار بيشتغل لغاية الساعة عشرة وحداشر بالليل في اجتماعات. وعارف كويس جدا وانا بقول هذا الكلام برغم تمنه الغالي
بس لازم اقوله لاني لازم لازم انصف من نفسي عارف انه برضو بشاير السياسات التي هو شغال في اعدادها بدأت تظهر وبيقولوا الكلام والمشروعات اللي تبدأ وو يعني حقيقة لا
في شغل بيشتغلوا وعندهم مشروع وكل شيء في ايوة انا مش راضي عنه ايوة انا شايفه آآ دون المستوى. ايوة انا عارف ان ايوة كل حاجة انا لا ارتضي هذا. بس انا بحكي لك انه
لكن ده مش معناه مش تمنه ان انا اعمى عن الجرائم والمصائب يعني مش التمن ان انا بقى ايه ما تشوفش غير كده لا ده مش التمن لا يمكن شرعا
شرعا شرعا ده مش التمن احنا عندنا عمر ابن الخطاب اختلف مع ابو بكر الصديق وهو حاكم وعلي بن ابي طالب اختلف مع عثمان بن عفان وهو حاكم طبعا الفارق المهول طبعا احنا انا يعني مش عايز اقول لا دول فين بس انا بكلمك
هذا الكلام وارد بالعكس في مبدأ بقى يعني لما لما يطلع الخليفة مسلا يقول ايه اذا احسنتم فتابعوني واذا وان اسأت فقوموني. يبقى فيه مبدأ ان الحاكم ممكن يسيء يبقى مسيء
يبقى مسيء ممكن وارد شرعا وعندك ايضا اللي هو اسمه ايه يا سيدي؟ آآ اطيعوني ما اطعت الله فيكم فان عصيته يبقى وارد ان الحاكم يعصي واللي بيقول كده صحابي ساعتها
يعصي فده وارد فبالتالي احنا مش بنعمل شيء هو ده هو ده شرع ربنا انا اقول لك بقى انا زعلان منه في ايه؟ ما هو اصله ازا الصورة وضحت بهزا الشكل
خلاص انا الحقيقة النتيجة فادحة اولا خلينا نكون صالحين في حالة من الارتماء الكامل الارتماء الكامل تحت الضغوط العالمية والداخلية بصورة الحقيقة فوق الوصف مش ممكن يعني هذا انا اعرفها منين من اثرها على السياسات
من اثرها على السياسات النتيجة فادحة ان هو انا عشان اثبت ان انا منخرط في النظام العالمي وان ما فيش مشاكل وانه حكم الاخوان لم ياتي بمصائب وما فيش صدام وما تخافوش والدنيا ماشية
اعمل الى هذه الدرجة لدرجة ان انا اسيب مسلا انتهاكات الداخلية الرهيبة المتواصلة اللي نازلة زي المطر بتدق على على على ادمغة الناس لدرجة ان فلسطين ارض فلسطين اللي الاسرائيليين كانوا مرعوبين في بداية الثورة
الان بينتهكوا حرمة المسجد الاقصى كل شوية يخشوا هو مش هاممهم لانهم بيختبر وبيضغط على اعصابه وانت شايف المسائل ماشية ازاي لدرجة ان سياسة التبعية الاقتصادية قياسات منهارة تماما وطبقا للمرسوم تبقى شغالة
لدرجة ان الجيش مش قادر اقرب من اصلاحات فيك لدرجة المؤسسات كلها ما فيش مؤسسة الا وبتتغول ما فيش مؤسسة حتى حتى الكلام حتى لدرجة ان المشكلة زي مشكلة البلطجية اللي بينزلوا بسنج وسكاكين في في الاحداث السياسية
ومعروف دول جايين منين وعلى فكرة عايز اقول لكم حاجة خليها دي اكلمكم فيها فيما بعد على كل حال لانه الوقت برضه مش عايز اتجاوزه احنا لا نريد ان احنا
آآ والله الكلام هيبقى كتير وانا شايف ان الصورة ربما تكون اه يعني هتقتضي انما على كل حال المشاكل كبيرة جدا لدرجة انه حتى التحقيقات في القتلى الذين قتلوا في الثورة تحقيقات الشهداء والقتلى والضحايا
ما فيش ما بتسهرش ما فيش لان الاجهزة ما فيش ما فيش حد بيشتغل معه ما فيش حد بيؤدي لدرجة انه ايضا ايه؟ لدرجة انه حتى فيما يتصل بحسني مبارك واله
الدنيا ما فيش جديد حتى في الامور الكبيرة اللي هي خاصة ولا بموضوع الاموال ولا غيره ترتيبات سيناء والبحر الاحمر الانسان الحقيقة بيشعر بانه يبكي دما انا مش هينفع مش هينفع هذا هذا يعني اذا هذا الانهيار في هذا الامر انا الحقيقة لا استطيع لدرجة انه
ويوصل موضوع النجوم كيري اللي هو وزير خارجية امريكا يعني الحالي يروح يقول اصله الرئيس مرسي مش راضي يسمع الكلام بان هو يشرك معه المعارضة اللي هم بقى بتوع جبهة الانقاز وبتوع مش عارف ايه
ويبقى التلويح انه علشان القرض يخلص لازم ولذلك انا خايف من الحكومة اللي هتعلن خلال الايام دي لانه فيما يبدو انها ستر للاستجابة وعلى فكرة كل الكلام ده انا كان ممكن اتنازل عنه لولا
واصبر شوية وما نتكلمش دلوقتي لولا ان الميزان الاستراتيجي بتاع قوة الشعب هو اللي قاعد يخلص قاعد يستنزف ما هو لما الداخلية تمسك شاب من العوام وتضربه انت بتخلي الطبقة التحتانية من المجتمع اللي هي بتطلع على النواصي وبتضرب بعد كده بتخليها ضدك مش
بتشحن كل شوية بحيس ان الميزان الشعبي العادي العام وما حدش بيكلم حد قاعد يكلم يكلمه في الاوض المغلقة مع السياسيين وقالوا رأيكم ايه في الوزارة وهنعمل ايه ونسوي ايه والناس قاعدة مش حاسة بالموضوع
وموضوع الغلاء انا عارف ان مش الريس هو اللي سبب فيه. ما هو ده ما هو اللي قبله مبددين الاموال واللي موجودين مش عارفين مش مخليينه يشتغل التلويث سمعة الاقتصاد المصري بحيس ان لما يبقى في امن نبقى نروح نستثمر انا فاهم ده كله
لكن في الاخر الراجل اللي الجاز عنده فيه مشكلة في السولار فمش عارف يشتغل على الخط عشان يكسب. وبعدين لما بيشتغل على الخط يطلعوا ليه مش عارف ناس ياخدوا فردة وغيره كل ده يا ريس انت مش انت اللي عامله ولكن الكلام ده في الاخر
معناه ان في خطر نزيف بيستنزف الناس انا عارف انك بتقول ان شاء الله هيبقى في كزا وهيبقى في كزا وده واضح. واضح ان في تعويض بيحصل. لكن اصل دي مش سروة سيادتك
دي سروة الثورة ثورة ثروة الثورة ان الناس اجتمعت على التصميم على ان السلطة تبقى ملك للشعب لما تضرب ده اللي بيتبدد ثروتنا احنا مش ثروة حضرتك وبالتالي لا شك ان ده اللي مخلي الواحد لازم يتكلم النهاردة مباحس امن الدولة اللي طالع الكلام وده حقيقة انه بتحاول ترجع تاني وتتدخل
تنشط وتتكلم ده ده بيعمل مكيدة بين الاسلاميين وبين بعضهم علشان انا اطلع متضايق منه وده يطلع مدايق وده هيروح مزاهرة وده هيعمل كزا يفركش الشارع بالاسلام بعد ما كان حاول يفركشه بالتانيين اللي ما لهمش رصيد فما عرفوش يوصلوا
ما ده ما دي كل ده كل ده نزف من الرصيد يا جماعة كل ده نزيف من الرصيد نتيجة ان انا خاضع لضغوط من تلت جهات امريكا والقوى العالمية المؤسسات النظامية بعض المؤسسات النظامية الداخلية اللي ممكن تبقى لها تبعية اكتر للغرب وما بتتكلمش
راحوا في الكونجرس قالوا احنا حلفاءنا في مصر هي المؤسسة الفلانية المؤسسة دي ما نطقتش ومش عايزة تنطق. ما هو احنا حلفاؤهم واديها التالتة اللي هي المعارضين اللي معروف كويس ارتباطاتهم ايه واللي لو عملت ايه هيبقى ضدك
طب انا اخضع بقى لده وده وده القوى العالمية المؤسسات الداخلية السياسيين اللي جوة واقعد اسعى اليهم مرة واتنين وتلاتة واربعة وعشرة وخمسين ومية وغيره وغيره حالة ارتماء وانهيار. لحد ما ما ما اسلوب الحياة
الامني والاقتصادي والشعبي يتبدد وفي نفس الوقت الاجهزة التانية الكامنة بكل مشاكلها ممكن تنقض وتفسد الدنيا فاحنا بنقول ده لان فيه نزيف شغال. الميزان الاستراتيجي بيختل وبيختل بقرار والانتهاكات بتحصل
واصبح ممكن اقابل اغير القانون علشان صحفي ما يتحبسش اربعة وعشرين ساعة واقابل الفئات المختلفة صحفيين ولا فنانين ولا غيره. بينما مسلا زباط مرميين في الشارع ومعهم احكام قضائية المسألة مجرد الرقية
مجرد ما هو يا اخي اذلة على المؤمنين دي محتاجة صفة قلبية انما ما ينفعش ابقى اذل على الفنانين مثلا ومش اذلة على المؤمنين. لازم الكلام ده يحصل افاقة افاقة لان المخزون الاستراتيجي الشعبي بتاع الميزان هو اللي بيروح. انا طبعا عندي يعني ما يجب ان نستكمله
بس اسمحوا لي استكملوا في لقاء قادم اه لانه النقطة اللي انا وقفت عندها ربما تكون نقطة في غاية الخطورة. لذلك لا اريد ان ادخل يعني فيها الا ان يكون امامنا
اه يعني مضمار اه مقطع عليه سباق ايها الاخوة شكر الله لكم واعانكم على طول السماح وسامحوني لو الفكرة احيانا عندما يعني تتحكم في الانسان يعني تبدو على قسمات وجهه يبدو على قسمات وجهه شيء من الاسى فسامحوني
اذا كان هذا آآ غير مريح بنسبة ما. اسأل الله لي ولكم التوفيق والرشاد. وان نلتقي دائما على خير. والسلام عليكم ورحمة الله وبركاته